钦定古今图书集成/理学汇编/学行典/第239卷 > 吴福〈孙允昭〉
## 钦定古今图书集成/理学汇编/学行典/第239卷 > 吴福〈孙允昭〉

按《仙居县志》：“吴福，字寿甫，性素敦厚。偶有巨贾留千
金于其家，久之不至，福为贸迁，得嬴洎，贾之子至，悉
归之。贾之子曰：‘向吾父留千金，嬴则君自致，吾敢觊
乎’？互相逊让，乡长者为中分其息，福仍不受，捐之僧
舍。时福尚无子，贾之子感其义，购得颜氏女纳之，遂
生奉奉，绰有父风。”孙允昭亦好行其德，岁饥，倾廪以
赈，全活颇众。